1984 (gruppu)

I 1984 foru stati nu gruppu musicali furmatusi ntô l'austu du 1963 e ca sunò finu ò 1968. U nomu ru gruppu si ispira o famusu libbru omonimu ri George Orwell, ca affascinava assai i piccìotti ru gruppu.

 U gruppu 

I cumpunenti de 1984 eranu Brian May (chitarrista e cantanti), Dace Dilloway (chitarrista), John 'Jag' Garnham (chitarrista e cantanti), Richard Thompson (batterista), Tim Staffell (cantanti e armonicista) e John Sanger (chianista e cantanti). Ri tantu 'n tantu partecipavanu puru Bill Richards e Malcolm Childs comu chitarristi, ca sunavanu a quarchi prova, ma mai live. John Sanger lassò u gruppu dopu dui suli cuncerti a causa ri studi universitari.

Bill Richards, ca ne 1984 avia fattu sulu quarchi fugaci apparizzioni, na l'astati du 1965 avia ntô frattempu furmatu nu gruppu folk rock chiamatu “Left Handed Marriage” 'n cumpagnia ri Jenny Hill, Henri Deval e John Terry Goulds Frankel. Sta formazzioni, a diffieranza ri 1984 ca nun annu mai incisu nenti, arrnisciu ntô jinnaru du 1967 a pubbricari privatamenti nu album, “On The Right Side of the Left Handed Marriage”, puru se limitatu a suli 50 esemplari. Chistu retti l'opportunitati a Richards ri firmari nu cuntrattu ri 12 misi cu la EMI e, a stu puntu, si rivolgi a Brian May pi aviri nu supportu ri chitarra e vuci pi quarchi sissioni ri registrazioni. Nunustanti l'impegni cuncertistici cu i 1984, u futuru chitarrista de Queen è prisenti 'n ciascuna ri tri sissioni (rigistrati u 4 di aprili, 28 di giugnu e 28 di giugnettu). Nunustanti a bona qualitati di rigistrazzioni, nudda tichitta discugrafica s'addìmustrò interessata a rializzari u discu e puru sta secunna incarnazzioni ri “Left Handed Marriage” scumpariu ntô silenziu. A stissa sorti tuccò o gruppu principali ri Brian May, i 1984, ra cui sciugghimentu nasciu n'avutru gruppu, i Smile, cu Brian May comu chitarrista, Tim Staffell comu cantanti e Roger Taylor comu batterista.

Ntô frivaru du 1993, Bill Richards, arrìstatu titulari ri diritti ri ddì sissioni ri rigistrazzioni, s'addìcidiu a pubbricarli su CD. Ntô 2008 i canzuni pruvinenti da la terza sissioni (I Need Time, She Was Once My Friend e Appointment) foru stati misi nnà raccolta de Queen intitulata The Ultimate Rarities Collection.

 I cuncerti ru gruppu 

 28 di uttuviru 1964 - St. Mary's Church hall, Twickenham
 4 di nuvèmmiru 1964 - Girls School, Richmond
 jinnaru 1965 - Imperial College, Londra
 15 di jinnaru 1966 - Thames Rowing Club, Putney
 29 di jinnaru 1966 - Thames Rowing Club, Putney
 5 di frivaru 1966 - Rowing Club, Shepperton
 Primavera 1966 - Imperial College, Londra
 Astati 1966 - Boat Club, Molesey
 Astati 1966 - R&B Club, Putney, Feltham
 2 di giugnettu 1966 - Boat Club, Henley On Thames
 9 di giugnettu 1966 - All Saints Church Hall
 Autunnu 1966 - Whitw Hart, Southhall
 13 di maiu 1967 - Imperial College, Londra
 sittèmmiru 1967 - School Of Medicine, Londra
 sittèmmiru 1967 - Top Rank Club, Croydon
 23 di dicèmmiru 1967 - Olumpia Theatre, Londra

Catigurìa:Gruppi musicali
Catigurìa:Musicisti rock
Catigurìa:Queen
Catigurìa:Britànnici cèlibbri